12.6.2014 Jurnalul Oficial al Uniunii Europene L 173/1 (Acte legislative) REGULAMENTE REGULAMENTUL (UE) NR. 596/2014 AL PARLAMENTULUI EUROPEAN ȘI AL CONSILIULUI din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European şși a Consiliului și a Directivelor 2003/124/CE, 2003/125/CE și 2004/72/CE ale Comisiei (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Băncii Centrale Europene (), având în vedere avizul Comitetului Economic şi Social European (?), hotărând în conformitate cu procedura legislativă ordinară (), întrucât: (1) O piaţă internă autentică a serviciilor financiare este esențială pentru creșterea economică şi crearea de locuri de muncă în Uniune. (2) O piață financiară integrată, eficientă și transparentă necesită integritatea pieței. Funcționarea fără probleme a pieţelor titlurilor de valoare şi încrederea publică în piețe sunt condiții prealabile pentru creştere economică şi bunăstare. Abuzul de piaţă periclitează integritatea piețelor financiare şi încrederea publică în titlurile de valoare și instrumentele financiare derivate. (3) Directiva 2003/6/CE a Parlamentului European și a Consiliului () a completat și a actualizat cadrul legislativ al Uniunii cu scopul de a proteja integritatea pieţei. Cu toate acestea, date fiind evoluțiile legislative, de piață și tehnologice care au avut loc de la intrarea în vigoare a directivei respective, care au modificat semnificativ peisajul financiar, acea directivă ar trebui înlocuită. De asemenca, este necesar un instrument legislativ nou pentru a asigura existența normelor uniforme, claritatea conceptelor-cheie şi existența unui cadru unic de reglementare în confor- mitate cu concluziile raportului din 25 februarie 2009 a grupului la nivel înalt pentru supraveghere financiară în UE, condus de Jacques de Larosiere („grupul de Larosiăre”). () JO C 161, 7.6.2012, p. 3. () JO C 181, 21.6.2012, p. 64. (') Poziția Parlamentului European din 10 septembrie 2013 (nepublicată încă în Jurnalul Oficial) și Decizia Consiliului din 14 aprilie 2014. (*) Directiva 2003/6/CE a Parlamentului European şi a Consiliului din 28 ianuarie 2003 privind utilizările abuzive ale informațiilor confidențiale și manipulările pieței (abuzul de piață) O L 96, 12.4.2003, p. 16).